**TALLINNA ÜLIKOOLI ARENGUKAVA 2023–2027 RAKENDUSPLAAN. LISA 1**

|  |  |  |
| --- | --- | --- |
| **Strateegiline eesmärk 1. Kõrgetasemeline teadus- ja loometöö Eesti heaks** | **Võtmenäitajad:**1. Teaduspõhise TAL rahastuse maht
2. Tellijapõhise TAL rahastuse maht/osakaal kogu TAL rahastusest
3. Kõrgetasemeliste teaduspublikatsioonide arv akadeemilise töötaja kohta
4. Kolme aasta keskmine eestikeelsete teaduspublikatsioonide arv
5. Populaarteaduslike teaduspublikatsioonide arv
6. Algupäraste kooli- ja kõrgkooliõpikute ning populaarteaduslike raamatute arv
7. Loomekomponendiga tellijapõhiste projektide arv/maht
8. Kaitstud doktoritööde arv
 | **Vastutaja** |
| **Teadus-****prorektor** |
| **Eesmärk 1.1. Panustame aktiivselt kõrgetasemelisse teadusesse** |  |
| **Alaeesmärk 1.1.1.** Toetame tipptasemel uurimisrühmade arengut ning kujundame uusi võimekusi seniste uurimisrühmade koostöös |  |
| **Tegevused** | **Hinnangute pidepunktid/mõõdikud** | **Tähtaeg** |  |
| 1.1.1.1. Loome toetusmehhanismid uurimisrühmade arenguks ja kujunemiseks, arvestades ülikooli eeliseesmärke ja rahastamisvõimalusi. | Loodud ja rakendatud on toetusmehhanismid strateegiliselt oluliste uurimisrühmade arenguks ja kujunemiseks (aastaks 2024);tenuuriprofessoritel on toimivad uurimisrühmad (aastaks 2027 on vähemalt 80% tenuuriprofessoritest välisrahastus);edukalt on taotletud välisrahastust strateegiliselt oluliste uute uurimisrühmade arendamiseks ja professuuride algatamiseks (selleks on ülikoolis saadud vähemalt kolm granti). |  |  |
| 1.1.1.2. Loome korralduslikud ja toetusmehhanismid valdkonnaüleseks koostööks eri uurimisrühmade vahel. | Loodud ja rakendatud on korralduslikud ja toetusmehhanismid valdkonnaüleseks koostööks eri uurimisrühmade vahel. | 2024 |  |
| 1.1.1.3. Tugevdame teaduskoostööd Eesti ja välispartneritega ning väärtustame jätkusuutlike konsortsiumide ja partnervõrgustike arendamist. | Kasvanud on Eesti ja välispartneritega koostöös esitatud rahastustaotluste arv, sh on taotlused samade konsortsiumite või partneritega. |  |  |
| 1.1.1.4. Täiendame ülikooli võimekust tipptasemel uurimistööks vajaliku tarkvara ja andmehaldustaristu ning tugiteenustega. | Ülikoolis on paranenud võimekus uurimistööks vajaliku tarkvara soetamiseks ja ülalpidamiseks ning teadustöö andmetaristu toetamiseks. |  |  |
| 1.1.1.5. Panustame teadlaste järelkasvu (sh doktoriõppe tulemuslikkusesse ja järeldoktorite värbamisse). | Doktoriõppe tulemuslikkus on kasvanud, järeldoktorite arv on tõusnud (algtase 16% doktorantidest kaitseb kraadi N+2 perioodi jooksul, sihttase 33%; 20 lepinguga järeldoktorit, sihttase 30 lepinguga järeldoktorit). |  |  |
| **Alaeesmärk 1.1.2.** Arendame välja teadus- ja arendustegevuse ning teadmussiirde terviksüsteemi. |  |  |
| **Tegevused** | **Hinnangute pidepunktid/mõõdikud** |  |  |
| 1.1.2.1. Lähtume teadus-, arendus- ja õppetegevuse ning teadmussiirde terviksüsteemi edasiarendamisel ülikooli strateegilistest eesmärkidest ja fookusvaldkondadest. | Teadus-, arendus- ja õppetegevuse ning teadmussiirde terviksüsteem on juurutatud (aastaks 2025) ning aitab kaasa ülikooli strateegiliste eesmärkide saavutamisele ja fookusvaldkondade arengule. |  |  |
| 1.1.2.2. Kujundame ja rakendame ülikoolis tervikliku teadus- ja arendustegevuse ning teadmussiirde toimeraamistiku ja tugisüsteemi, jälgides juhtimise ning sisu- ja tugitegevuste koostoimet. | Ülikooli teadus- ja arendustegevuse ning teadmussiirde toimeraamistik ja tugisüsteem on terviklik, selle juhtimine ning sisu- ja tugitegevused koostoimes. |  |  |
| 1.2.2.3. Arendame välja partnerlussuhted ja -mudelid teadmussiirde doktorantuuri rakendamiseks ülikoolis. | Koostöös partneritega on ülikoolis loodud uued teadmussiirde doktorandikohad (algtase: 0, lõpptase: vähemalt 5). |  |  |
| **Alaeesmärk 1.1.3.** Toetame rahvusteaduste arengut ja kõrgetasemeliste teadustulemuste avaldamist eesti keeles |  |  |
| **Tegevused** | **Hinnangute pidepunktid/mõõdikud** |  |  |
| 1.1.3.1. Töötame välja põhimõtted rahvusteaduste arendamiseks ülikoolis ja loome koostöös riigiga rahvusteaduste tenuuriprofessuurid. | Ülikoolis tegutsevad riigi toetusel rahvusteaduste professuurid (arengukava lõpuks vähemalt 5). |  |  |
| 1.1.3.2. Toetame eestikeelsete kõrgetasemeliste teadusajakirjade ja uurimistööde kirjastamist. | TLÜ Kirjastus toimib ning ülikool panustab mujal välja antavate eestikeelsete kõrgetasemeliste teadusajakirjade kirjastamisse |  |  |
| 1.1.3.3. Väärtustame eestikeelseid teaduspublikatsioone ja võtame nende hindamisel arvesse keelelisest ligipääsetavusest tulenevat eripära. | Akadeemiliste töötajate ametikohtadele valimise ja atesteerimise nõuetesse on sisse viidud eestikeelsete teaduspublikatsioonide erikriteeriumid (aastaks 2024). |  |  |
| **Eesmärk 1.2. Loome ja aitame ellu viia teaduspõhiseid lahendusi Eesti ühiskonnas** |  |  |
| **Alaeesmärk 1.2.1.** Väärtustame ja toetame avalikkusele ning era- ja avalikule sektorile suunatud teadmussiirde tegevusi |  |  |
| **Tegevused** | **Hinnangute pidepunktid/mõõdikud** |  |  |
| 1.2.1.1. Kaardistame teadmussiirde erinevad vormid ning juurutame mitmekülgse teadmussiirde rakendusmudeli ülikoolis. | Ülikooli teadmussiirde ja partnerlussuhete toetamise süsteem on kujundatud ja koostöös üksustega rakendatud.Teadmussiirde vormid on kaardistatud 2023. a kevadeks.Teadmussiirde rakendusmudel välja töötatud 2023 sügis / 2024 kevad,rakendatud alates 2024. a sügisest | 2024 |  |
| 1.2.1.2. Motiveerime ja väärtustame töötajate aktiivsust partnerlussuhete loomisel ja teadmussiirde elluviimisel, sh muudame akadeemilise töötaja koormusarvestust ja atesteerimise kriteeriume selliselt, et teadmussiirde tegevused on selgelt määratletud ja neid võetakse arvesse sarnaselt teadus- ja õppetööga. | Parimaid partnerlussuhete arendajaid tunnustatakse ülikoolis igal aastal, partnerlussuhetesse panustamine kajastub töökoormuses (aastast 2024) |  |  |
| 1.2.1.3. Era- ja avaliku sektoriga koostöö arendamiseks viime ellu mitmeteaduslikud üksusteülesed klastrid ja toetame nende tegevust. | Mitmeteaduslikud klastrid era- ja avaliku sektoriga koostööks on välja arendatud ja koostööprojektid partneritega käivitatud.Olemas 4 klastrit, neid juurde ei looda.Klastritel on väljakujunenud töövormid, partnerite võrgustik,vähemalt 3–5 suuremahulist (üle 1 mln) projektitaotlust aastas |  |  |
| 1.2.1.4. Töötame välja reeglistiku ja tõhusad protsessid teadmuse kommertsialiseerimiseks ja intellektuaalomandi kaitseks. | Ülikoolis on kokku lepitud põhimõtted teadmuse kommertsialiseerimiseks ja intellektuaalomandi kaitseks. Asjakohane tugi ja materjalid on töötajatele kättesaadavad (aastaks 2025) |  |  |
| 1.2.1.5. Rakendame tööle SA Tallinna Ülikooli Rahastu, et kaasata eraraha ja laiendada võimalusi teadmussiirde tegevuste, sh eksperimentaalarenduste algatamiseks ja elluviimiseks. | SA Tallinna Ülikooli Rahastu on leidnud rahastusallikad ja rahastanud esimesi projekte. |  |  |
| **Alaeesmärk 1.2.2.** Kujundame jätkusuutlikku ja uuenduslikku mõtte- ning eluviisi väärtustavaid hoiakuid ühiskonnas ja valitsemisel |  |  |
| **Tegevused** | **Hinnangute pidepunktid/mõõdikud** |  |  |
| 1.2.2.1. Viime läbi ühiskonnale olulisi keskkonna- ja rahvastikumuutuste, demokraatia, lõimumise, keeleõppe, terviseprobleemide ja teiste jätkusuutlikkuse ning uuenemisvõimega seonduvate teemade alus- ja rakendusuuringuid. | Kasvanud on koostööprojektide rahaline maht. |  |  |
| 1.2.2.2. Suurendame Eesti avalikkuse teadlikkust jätkusuutlikust ja uuenduslikust mõtte- ning eluviisist teaduspõhise hariduse ning kommunikatsiooni abil. | Toimib korrapärane kommunikatsioon ja õpe jätkusuutliku ning uuendusliku elu- ja mõtteviisi valdkonnas (vähemalt kord semestris). |  |  |
| 1.2.2.3. Teeme koostööd ministeeriumite ja teiste asutustega riigi pikaajaliste arenguvajaduste ja -võimaluste uurimiseks ning toetamiseks. | Toimib sihipärane koostöö ministeeriumite ja teiste asutustega riigi pikaajaliste arenguvajaduste ja -võimaluste uurimiseks ning toetamiseks.  |  |  |
| **Eesmärk 1.3. Arendame loovuurimuse, kunstide ja nüüdistehnoloogiate võimekust** |  |  |
| **Alaeesmärk 1.3.1.** Kujuneme loovuurimusealaseks pädevuskeskuseks Eestis |  |  |
| **Tegevused** | **Hinnangute pidepunktid/mõõdikud** |  |  |
| 1.3.1.1. Toetame ja populariseerime loovuuringuid ülikoolis. | Loovuuringutel on selge roll ülikooli õppe- ja teadustöös. |  |  |
| 1.3.1.2. Teeme loovuuringute võimestamiseks koostööd teiste ülikoolide, tööstuspartnerite ja poliitikakujundajatega. | Loovuuringute koostööprojektide arv aastas  |  |  |
| 1.3.1.3. Laiendame loovuurimusliku doktorantuuri võimalusi ülikoolis. | Loovuurimuslik doktorantuur on doktoriõppe oluline osa. |  |  |
| 1.3.1.4. Lõimime loovuuringute läbiviimise mitme eriala õppetöösse. | Loovuuringud on juurutatud vähemalt kahes õppekavas aastaks 2027. |  |  |
| 1.3.1.5. Panustame koostöös ministeeriumi, ülikoolide ja teiste partneritega loovuuringute hindamissüsteemi kujundamisse. | Koostöös partneritega on aastaks 2025 välja töötatud loovuuringute hindamissüsteem. |  |  |
| **Alaeesmärk 1.3.2.** Panustame Eesti kultuuripärandi uurimisse ja uuskasutusse. |  |  |
| **Tegevused** | **Hinnangute pidepunktid/mõõdikud** |  |  |
| 1.3.2.1. Teeme aktiivset koostööd mäluasutuste ja teiste partneritega Eesti kultuuripärandi ja -andmete kogumiseks, säilitamiseks ja uuskasutuseks. | Toimib korrapärane koostöö partneritega Eesti kultuuripärandi ja -andmete kogumisel, säilitamisel, uuskasutamisel ja andmebaaside loomisel. |  |  |
| 1.3.2.2. Uurime ja väärindame digiteeritud Eesti kultuuripärandit ja -andmeid. | Akadeemilise raamatukogu ja partnerite eestvedamisel on digiteeritud oluline osa ülikooli valduses olevast kultuuripärandist. |  |  |
| **Alaeesmärk 1.3.3.** Arendame seostatult kunste, teadust ja nüüdistehnoloogiaid. |  |  |
| **Tegevused** | **Hinnangute pidepunktid/mõõdikud** |  |  |
| 1.3.3.1. Tagame võimalused nüüdisaegsete loometehnoloogiate arendamiseks ja katsetamiseks. | Tagatud on võimalused loometehnoloogiate arendamiseks ja katsetamiseks instituutidevahelises koostöös. |  |  |
| 1.3.3.3. Arendame kunste dialoogis teadlaste, ühiskonna, valdkonna ettevõtluspartnerite ja poliitikakujundajatega. | Suhted on välja töötatud kunstide arendamiseks ülikoolis.  |  |  |
| **Eesmärk 1.4. Hoiame ja arendame eesti teaduskeelt ja -kultuuri** |  |  |
| **Alaeesmärk 1.4.1.** Arendame eestikeelset teadus- ja loomesõnavara ning ladusa teadusteksti loomet.  |  |  |
| **Tegevused** | **Hinnangute pidepunktid/mõõdikud** |  |  |
| 1.4.1.1. Uurime, õpetame ja arendame eesti teadus- ja loomekeelt ning eesti teadus- ja erialakeele õppimisvõimaluse kõikide eestikeelsete õppekavade erialade üliõpilastele. | Eesti teaduskeele uurimine on kõrgel tasemel ja süsteemne; eesti teadus- ja erialakeele õpetamine on lõimitud eestikeelsetesse õppekavadesse. |  |  |
| 1.4.1.2. Toetame eestikeelse õppekirjanduse, sh kõrgkooliõpikute kirjastamist ja arvestame eestikeelse õppekirjanduse koostamist akadeemilistele ametikohtadele valimisel ja atesteerimisel. | Toimib aktiivne koostöö kõrgkooliõpikute koostamiseks ja kirjastamiseks (teadusprorektori hinnang); ülikoolis valminud kõrgkooliõpikute koguhulk kasvab (algtase 6 aastas, sihttase 7 aastas). |  |  |
| **Alaeesmärk 1.4.2.** Panustame aktiivselt teaduse kättesaadavusse ja populariseerimisse |  |  |
| **Tegevused** | **Hinnangute pidepunktid/mõõdikud** |  |  |
| 1.4.2.1. Toetame teadustulemuste ja teaduspõhiste seisukohtade eestikeelsele ning laiale sihtrühmale suunatud kommunikeerimise võimekuse kasvu erinevaid meediaformaate silmas pidades. | Ülikooli teaduskommunikatsiooni võimekus eri meediaformaatides on tõusnud Meediaplatvormide arv, nende kasutatavus on kasvanud |  |  |
| 1.4.2.2. Tagame ülikooli teadustöö tulemuste võimalikult lihtsa ja laiaulatusliku digitaalse kättesaadavuse. | ETERA ja teistel asjakohastel platvormidel on muudetud ülikoolis tehtud teadustöö võimalikult laialt kättesaadavaks |  |  |
| 1.4.2.3. Viime eestikeelse ja Eestit puudutava teaduskirjanduse digitaalsele kujule ning teeme selle avalikkusele mugavalt kättesaadavaks. | Eestikeelne ja Eestit puudutav teaduskirjandus on tehtud avalikkusele digitaalselt kättesaadavaks  |  |  |
| 1.4.2.4. Väärtustame ja toetame teaduse populariseerimist, sh arvestame seda akadeemilistele ametikohtadele valimisel, koormusarvestuses ja atesteerimisel. | Koormusarvestuses ja atesteerimisel arvestatakse teaduse populariseerimisega (aastast 2024). |  |  |
| **Strateegiline eesmärk 2. Elumuutev õppimiskogemus ja tulevikuvajadustele vastav õpe** | **Võtmenäitajad:**1. üliõpilaste rahulolu õppega
2. lõpetajate rahulolu omandatud üldpädevustega (tulevikuoskustega)
3. õppekava nominaalkestuse jooksul lõpetanud üliõpilaste osakaal kõigist kõrgharidustaseme õppesse vastuvõetutest
4. õpetamisalases arendustegevuses osalenud akadeemiliste töötajate osakaal
5. täiendusõppe tulude maht
6. magistriõppe lõpetanute keskmine sissetulek suhtes Eesti keskmise palgaga
 | **Haridus-****innovatsiooni prorektor** |
| **Eesmärk 2.1. Arendame tulevikupädevusi toetavat kvaliteetset õpet.** |  |
| **Alaeesmärk 2.1.1.** Toetame õppejõudude koostöist õppimist ja arengut. |  |
| **Tegevused** | **Hinnangute pidepunktid/mõõdikud** |  |  |
| 2.1.1.1. Toetame õppejõudude õppimist ja arengut koolitus- ja tugiprogrammidega. | Loodud ja rakendatud on alustavate õppejõudude koolitus- ja tugiprogramm. |  juuni 2024 |  |
| 2.1.1.2. Loome õppejõududele võimalusi koostöiseks õppimiseks ja arenguks, soodustades seeläbi organisatsioonilist õppimist. | Loodud on võimalused õppejõudude koostöiseks õppimiseks ja arenguks.Koordineeritud võimalused koostöiseks õppimiseks ja arenguks, vähemalt 4 korral aastas üle ülikooli, lisaks akadeemiliste üksuste sisesed võimalused. | dets 2023 |  |
| 2.1.1.3. Loome töökorralduse abil õppejõududele võimalusi õppida ja areneda. | Õpetamiskoolitustel osalenud õppejõudude osakaalAlgtase: 2021. a osales õpetamiskoolitusel 6,5% TLÜ akadeemilistest töötajatest.Sihttase: 2027. a osaleb õpetamiskoolitustel vähemalt 15% TLÜ akadeemilistest töötajatest. |  |  |
| **Alaeesmärk 2.1.2.** Väärtustame teaduspõhist ja õppijakeskset lähenemist. |  |  |
| **Tegevused** | **Hinnangute pidepunktid/mõõdikud** |  |  |
| 2.1.2.1. Tugevdame õppekavade sisulist juhtimist ning täpsustame tenuuriprofessorite rolli õppekavade juhtimises. | Rollide ja vastutuse jaotus õppekavade sisulisel ja administratiivsel juhtimisel on kokku lepitud ja sätestatud.Algtase: ÕKSis on määratletud eri osapoolte rollid, v.a tenuuriprofessorSihttase: Ülikooli õigusaktis on kõik rollid määratletud. |  |  |
| 2.1.2.2. Levitame parimaid õpetamiskogemusi ja tunnustame teaduspõhist ja õppijakeskset õpetamist. | on toimiv tunnustamise süsteem, mis toetab parima õpetamiskogemuse jagamist | okt 2023. |  |
| 2.1.2.3. Arendame senist atesteerimissüsteemi õppetöö sisulisemaks hindamiseks ja väärtustamiseks. | Atesteerimissüsteemis on täpsustatud õppetöö hindamise osa.Algtase: atesteerimissüsteemis on õppetöö hindamine kirjeldatud, kuid on ebaselge, millele hindamine toetub, millele tuginedes sisulisi hinnanguid antakse ning enamasti ei sisalda atesteerimine tagasisidekomponenti. Sihttase: atesteerimissüsteemis on täpsustatud õppetöö hindamise osa ja hindamine on väärtustav ja tagasisidestav õppimiskogemus. | 2024 |  |
| **Alaeesmärk 2.1.3.** Mõtestame ja arendame õppijate tulevikupädevusi. |  |  |
| **Tegevused** | **Hinnangute pidepunktid/mõõdikud** |  |  |
| 2.1.3.1. Lepime kokku tulevikupädevused, millele keskendume üle ülikooli; toetame kokkulepitud pädevuste mõtestamist ja sobivate õppemeetodite leidmist. | Tulevikupädevused, millele keskendume, on kokku lepitud; olemas on tugimaterjalid pädevuste arengut toetavate õppeprotsesside, õppe- ja hindamismeetodite kohta.Toetame tulevikupädevuste arendamist ülikoolisiseselt praktika, ELU, rakendusliku lõputöö ja/või töökohtade kaudu.Algtase: ülikool lähtub õpetamisel KHSi õpiväljunditest ja ÕKSist.Sihttase: üld- ja tulevikupädevused on kokku lepitud ning vähemalt kolme pädevuse arendamiseks on toetavad tugimaterjalid. Ülikoolis toetatakse tulevikupädevuste arendamist praktika, ELU, rakendusliku lõputöö ja/või töökohtade kaudu | kokkulepe dets 2023,tugimaterjalid dets 2024 |  |
| 2.1.3.2. Katsetame lahendusi mõtestatud ja õppija juhitud õppimise toetamiseks. | Viise õppija juhitud õppimise süvendamiseks on katsetatud vähemalt kolmes õppekavas, katsetuste mõju on hinnatud ning tutvustatud ülikooli õppejõududele.Algtase: lahendusi katsetatakse aine- või moodulipõhiselt, puudub terviksüsteem.Sihttase: vähemalt kolmel õppekaval on katsetused tehtud ja tulemustele hinnang antud. | detsember 2025 |  |
| 2.1.3.3. Arendame edasi probleemipõhist õppeprotsessi, tuginedes ELU kogemusele. | Katsetatud lahendustest vähemalt üks laieneb kogu ülikoolis kasutatavaks. | arutelu dets 2023katsetus mai 2025üleülikooliline rakendus mai 2027  |  |
| 2.1.3.4 Panustame teadlaste järelekasvu, toetades üliõpilasteadust ja üliõpilaste süvendatud õpinguid, näiteks teadusringide, lugemisklubide või üliõpilaste teadusvõistluste abil. | Kasvab doktoriõppe kandidaatide arv magistrantuuri lõpetamisele järgneva kahe aasta jooksul; kasvab nende bakalaureuse- ja magistriüliõpilaste arv, kes osalevad süvendatud teadustegevustes. |  |  |
| **Eesmärk 2.2. Kujundame ülikoolis õppimiseks mitmekesiseid ja personaalsetest huvidest lähtuvaid viise.** |  |  |
| **Alaeesmärk 2.2.1.** Pakume õppimiseks mitmekesiseid ja personaalsetest huvidest lähtuvaid viise. |  |  |
| **Tegevused** | **Hinnangute pidepunktid/mõõdikud** |  |  |
| 2.2.1.1. Loome disainmõtlemise programmi ehk inkubaatori (kiirendi) õppekavade tõenduspõhiseks arendamiseks. | Kõik kõrghariduse esimese ja teise astme õppekavad on programmi läbinud.Algtase: puudubSihttase: kõik kõrghariduse I ja II astme õppekavad on programmi läbinud |  |  |
| 2.2.1.2. Loome võimalused õppekavasid moodulipõhiselt üles ehitada, suurendades sellega õppijate valikuvõimalusi. | On kehtestatud õppijale moodulipõhise valikuvabaduse andmise põhimõtted. Kõik õppekavad koosnevad õppija vaates terviklikest sisumoodulitest | 2023. a lõpuks mõõdikud2027. a moodulipõhisus |  |
| 2.2.1.3. Katsetame lahendusi, kuidas õppijale isikliku õpiteekonna kujundamisel suurem vastutus anda. | Vähemalt kolmes akadeemilises üksuses on katsetatud õppekavade valikmoodulite valiku vabaduse andmist. | detsember 2027 |  |
| 2.2.1.4. Loome aineõpetajakoolituses töötavatele õpetajatele uusi võimalusi tulemuslikeks õpinguteks. | Õpetajakoolituse õppeaeg on pikendatud;koostöös HTM-iga on mitmel õppekaval loodud võimalus õpetajakoolituse magistriõppe läbimiseks mikrokraadide kaupa;õpetajakoolituse õppekavadel on loodud hindamisvahendid VÕTA arvestamiseks praegusest suuremal määral. | märts 2023. a pikendatud õppeaeg;2023/2024. õa mikrokraadid;2025 VÕTA hindamis- vahendid |  |
| 2.2.1.5. Mitmekesistame ja arendame paindlikke õppevorme täiendusõppes. | Kasvanud on täiendusõppes õppijate arv ja täiendusõppe tulud; lisandunud on mikrokraadiprogramme. Algtase: 13065 täiendusõppes osalemist (2021); 2,08 mln eurot tulu (2021); 45 mikrokraadiprogrammi (alates 2021. a) Sihttase (2027): 17600 täiendusõppes osalemist, 4 mln eurot tulu; 100 mikrokraadiprogrammi, töötatakse välja vähemalt üks täiendav paindlik õppevorm**.** | 15% tulude kasv 2023. a 2024-2027 10% keskmiselt tulude kasv aastas; õppijate arv kasvab aeglasemalt  |  |
| **Alaeesmärk 2.2.2.** Suurendame õppe paindlikkust tehnoloogiaga rikastamise kaudu. |  |  |
| **Tegevused** | **Hinnangute pidepunktid/mõõdikud** |  |  |
| 2.2.2.1. Analüüsime distantsõppe kogemust ja integreerime selle parimad praktikad õppetegevusse; kombineerime lähi- ja kaugõpet, et tagada kvaliteetne haridus ja vähendada õppijate transpordile kuluvat aega ning keskkonnakoormust. | Distantsõppe kogemusi on analüüsitud ja leitud võimalusi selle integreerimiseks õppetegevusse. | 2024/2025. a on rakendunud täismahus |  |
| 2.2.2.2. Pakume õppejõududele tuge ja koolitusi kvaliteetse veebiõppe toetamiseks ja e-õppevahendite loomiseks, et suurendada tehnoloogiaga rikastatud õpetamisviiside kasutamist. | Valminud on materjalid ja kursused tehnoloogiaga rikastatud õpitegevuste korraldamise ja e-õppevahendite kohta.  |  |  |
| 2.2.2.3. Toetame õppekavasid kvaliteetse e-kursuse tunnustuse taotlemisel. | Kasvanud on e-kursuse kvaliteedimärgisega õppeainete arv. |  |  |
| **Eesmärk 2.3.  Uuendame hariduse kaudu Eesti ühiskonda.** |  |  |
| **Alaeesmärk 2.3.1.** Kujundame õppe ja koolitusprogrammide kaudu eri eluvaldkondade eksperte ja eestvedajaid. |  |  |
| **Tegevused** | **Hinnangute pidepunktid/mõõdikud** |  |  |
| 2.3.1.1. Arendame taseme- ja täiendusõpet, pidades silmas lõpetajate võimekust olla oma valdkonna tõenduspõhine eestvedaja. | Igal õppekaval on õpiväljund erialase tõenduspõhise lähenemise kohta. Ülikooli tunnustamistes, uudiskirjades, õpiruumides jm mõtestatakse ja jagatakse tõenduspõhise lähenemise õpikogemuste kujundamise parimaid kogemusi. |  |  |
| 2.3.1.2. Arendame mikrokraade, et viia teadmuspõhist lähenemist eri eluvaldkondade praktikasse. | Mikrokraadiõpe toimib eri valdkondades (valdkondade arv, õppijate arv).Algtase: alates 2021. a mikrokraadiprogramme 20 ISCED õppekavarühmas; õppijaid 345Sihttase: Kõigis ISCED suundades, kus TLÜ-l on õpetamisõigus, on mikrokraadiprogramm või kursus mikrokraadiprogrammis.Mikrokraadiprogrammi õppijaid on 550 2027. aastaks. | 2027  |  |
| 2.3.1.3. Õppejõudude teadus-, loome- ja arendustegevus ning praktiline erialane kogemus toetab õpet, seda arvestatakse atesteerimisel. | Atesteerimissüsteemis on täpsustatud õppetöö osa.Algtase: atesteerimissüsteemis on õppetöö hindamine kirjeldatud, kuid on ebaselge, millele hindamine toetub, millel põhinedes sisulisi hinnanguid antakse ning enamasti ei sisalda atesteerimine tagasisidet. Sihttase: atesteerimissüsteemis on täpsustatud õppetöö hindamise osa ning hindamine on väärtustav ja tagasisidestav õpikogemus. | 2024 |  |
| 2.3.1.4. Tunnustame õppejõude väljapoole ülikooli suunatud õppe kvaliteetse sisu ja metoodika arenduste eest, mis toetavad valdkonna teaduspõhist arendust ja rakendust. | Õppejõude tunnustatakse väljapoole ülikooli suunatud õppe kvaliteetse sisu ja metoodika arenduste eest.  |  |  |
| **Alaeesmärk 2.3.2.**Levitame tõenduspõhist lähenemist haridusuuendusele. |  |  |
| **Tegevused** | **Hinnangute pidepunktid/mõõdikud** |  |  |
| 2.3.2.1. Viime läbi iga-aastase tõenduspõhise haridusuuenduse konkursi ja suurendame selle ühiskondlikku nähtavust. | Kasvab haridusuuenduse konkursil osalejate arv ja tõenduspõhise põhjendatuse kvaliteet, konkursil osalevad ka organisatsioonid, kes ei ole veel TLÜ programmides osalenud. |  |  |
| 2.3.2.2. Pakume strateegilist partnerlust tõenduspõhise ja mõjusa haridusuuenduse arendamisel ning hindamisel nii Eesti kui ka rahvusvahelistele organisatsioonidele, sh haridustehnoloogia sektoris. | Ülikoolil on haridustehnoloogia sektoris mitu partnerit. |  |  |
| 2.3.2.3. Tunnustame ja toetame ülikooli teadlasi ja õppejõude aktiivselt ühiskonnas olulistel haridusteemadel kaasa rääkimise, teemade tõstatamise ja haridusuuenduse heade tavade ja kogemuste levitamise eest. | Toimub teadlaste ja õppejõudude tunnustamine osalemise eest ühiskonnas üles kerkivate haridusteemade arutelus ja haridusuuenduse heade tavade ja kogemuste levitamisel. |  |  |
| **Strateegiline eesmärk 3. Tark ja väärtustatud organisatsioon** | **Võtmenäitajad:**1. ülikooli tulubaas ühe töötaja kohta
2. ülikooli töötaja keskmine põhipalk
3. õppetegevuse rahastuse maht üliõpilase ja eksterni kohta
4. juhtimisalases arendustegevuses aktiivselt osalenud töötajate arv
5. töötajate ja üliõpilaste rahulolu ülikooli juhtimisega
6. töötajate ja üliõpilaste rahulolu õppe- ja töötingimustega
7. koostööprojektide maht strateegiliste partneritega
8. maineindeks
 | **Arendus-****prorektor** |
| **Eesmärk 3.1. Hoiame ülikooli jätkusuutlikuna, tema liikmeskonda ühtehoidva ja mitmekesisena.** |  |  |
| **Alaeesmärk 3.1.1.** Korrastame ja viime paremasse kooskõlla akadeemilise tegevuse juhtimisstruktuuri ning uue karjäärimudeli.  |  |  |
| **Tegevused** | **Hinnangute pidepunktid/mõõdikud** |  |  |
| 3.1.1.1. Korrastame akadeemilise tegevuse juhtimisstruktuuri (sh akadeemiline suund, teaduskeskus, tenuur, tippkeskus, klaster, uurimisrühm). | Akadeemiliste üksuste struktuur ja juhtimismudel on korrastatud ja kooskõlas karjäärimudeliga, see soodustab õppe- ja teadustöö lõimimist ning koostööd üksuste sees ja vahel. |  |  |
| 3.1.1.2. Täiendame akadeemilise töötaja karjäärimudelit selliselt, et ülikooli arenguks olulised tegevused on lisaks õppe- ja teadustööle akadeemilise töötaja igapäevatöö oluliseks osaks. | Akadeemilise töötaja karjäärimudelit on täiendatud selliselt, et uuel arengukava perioodil ülikooli jaoks olulised prioriteedid (nt teadmussiire) on akadeemilise töötaja jaoks oluline igapäevatöö osa. |  |  |
| 3.1.1.3. Loome ühtse töökoormuse planeerimise ja arvestamise süsteemi, mis tagab kokkulepete läbipaistvuse, ning töötame välja selleks sobiva digitaalse lahenduse. | Terve ülikooli ulatuses on ühine ja läbipaistev koormusarvestus ja seda toetav infosüsteem. |  |  |
| 3.1.1.4. Viime arenguvestluste ja atesteerimise süsteemi kooskõlla akadeemilise tegevuse korrastatud juhtimisstruktuuriga. | Arenguvestluste ja atesteerimiste süsteem on sidustatud ning toetab karjäärimudeli edukat rakendamist. |  |  |
| 3.1.1.5. Kujundame arenguvestluste süsteemi rohkem töötaja arengut toetavaks. | Oleme kokku leppinud, milline roll on arenguvestlusel juhtimisstruktuuris ja kuidas me seda vestlust nimetame; oleme ühtlustanud vestluste läbiviimise tavasid ning taganud, et kõikide töötajatega toimuvad regulaarsed arengut toetavad vestlused, vajadusel pakume töötajatele karjäärinõustamist ning tagame võimalused vaimse ja füüsilise tervise eest hoolitsemiseks. |  |  |
| **Alaeesmärk 3.1.2.** Uuendame ülikoolis juhtimissüsteemi ja töökorraldust. |  |  |
| **Tegevused** | **Hinnangute pidepunktid/mõõdikud** |  |  |
| 3.1.2.1. Parandame organisatsioonianalüüsi võimekust, täiendame põhiprotsesside kvaliteedi- ja tugitegevusi ning seome kvaliteedi tagamise mehhanismid ühtseks tervikuks. | Ülikooli kvaliteediraamistik töötab terviklikult, olulistes valdkondades on kvaliteedimehhanismid tagatud ja rakendatud, selle tulemusel on organisatsiooni eneseanalüüsi tase tõusnud, st toimuvad eri valdkondade regulaarsed sisehindamised. |  |  |
| 3.1.2.2. Loome ülikooli liikmete teadmusest ülevaate ning kasutame seda ülikooli tegevuste analüüsimiseks, tegevusi juhtivate ja korraldavate töötajate nõustamiseks ning protsesside arendamiseks. | Loome ülikooli liikmete teadmusest ülevaate ülikooli tegevuste analüüsimiseks, tegevusi juhtivate ja korraldavate töötajate nõustamiseks ning protsesside arendamiseks. |  |  |
| 3.1.2.3. Loome töökoha maksumuse mudeli, mida saab kasutada digitaristu ja tööruumide planeerimisel. | Tööruume jaotatakse ja digitaristut planeeritakse uue töökoha maksumuse mudeli järgi. |  |  |
| 3.1.2.4. Vähendame asjatut bürokraatiat, lihtsustame menetlusi, ajakohastame ülikooli õigusakte. | Reguleeritud tööprotsessid on üle vaadatud ja ülikooli õigusakte ajakohastatakse igal aastal. |  |  |
| 3.1.2.5. Toetame pideva õppimise ja arengu kultuuri ülikoolis. | Ülikool kavandab arendustegevusi lähtudes parimast teadmusest ja varasemast kogemusest ning rahalist lisandväärtust arvestades. |  |  |
| **Alaeesmärk 3.1.3.** Töötame välja ja rakendame kinnisvaraprogrammi, mis võimaldab ülikooli põhitegevusi paremini toetada. |  |  |
| **Tegevused** | **Hinnangute pidepunktid/mõõdikud** |  |  |
| 3.1.3.1. Koostame ja rakendame kinnisvaraprogrammi, mis kajastab nii ülikooli olemasoleva kinnisvara jätkusuutlikku kasutamist kui ka uusi kinnisvaraarendusi. | Välja on töötatud kinnisvaraarenduse üldpõhimõtted ning ettepanekud ülikooli kinnisvara arendamiseks. Alustatud on vähemalt ühe kinnisvaraarendusega. |  |  |
| 3.1.3.2. Arendame ja kasutame oma kinnisvara nii, et sellelt teenitavad tulud võimaldavad ülikooli põhitegevusi paremini toetada. | Kinnisvara kasutamisest teenitud tulud on suurenenud võrreldes 2022. a tasemega. |  |  |
| **Eesmärk 3.2. Arendame ülikooli juhtimist kaasava, tulemusliku ja väärtuspõhisena.** |  |  |
| **Alaeesmärk 3.2.1.** Arendame juhtimiskvaliteeti ja toetame juhtide järelkasvu kujunemist. |  |  |
| **Tegevused** | **Hinnangute pidepunktid/mõõdikud** |  |  |
| 3.2.1.1. Pakume juhtidele juhtimiskultuuri ja -oskusi edendavaid koolitusi ning arendustegevusi. | Toimunud on koolitused ja arendustegevused, mis toetavad eesmärgipärast ja inimkeskset organisatsioonikultuuri.Algtase: pakutakse üksikuid koolitusi, arendustegevused ei ole süsteemselt seotud juhtimiskvaliteedi arendamisega.Sihttase: loodud on mitmekesine arendustegevuste süsteem, et kujundada juhtimisoskuseid ning toetada töötajate tulemuslikkust ja sihtrühma kuulujad on neid arendustegevusi läbinud; osalemine on kasvav. |  |  |
| 3.2.1.2. Kavandame tegevused juhtide järelkasvu kujunemiseks. | Potentsiaalsete sihtrühmade (doktorandid, suunajuhid, akadeemiliste üksuste erineva taseme juhid, tugiüksuste juhid) juhtimispädevusi arendatakse.Algtase: juhtide järelkasvuga ei tegeleta.Sihttase: juhtide järelkasvu potentsiaal on kindlaks tehtud, tegevused järelkasvu kujundamiseks kavandatud ning sihtrühma kuulujad on läbinud juhtimispädevusi arendavaid tegevusi. |  |  |
| 3.2.1.3. Kavandame tegevused kasvatamaks teadlikkust võrdsest kohtlemisest. | Ülikooli eri taseme juhid osalevad koolitustel/seminaridel, kus läbivateks teemaks on juhtimiskultuur, kaasamine ja koostöö, võrdne kohtlemine jne, koolitustel/seminaridel osalemist väärtustatakse arenguvestlustel.Algtase: kehtib soolise võrdõiguslikkuse tegevuskava 2022–2024, koostamisel on võrdse kohtlemise ja tüliküsimuste menetlemise juhend.Sihttase: soolise võrdõiguslikkuse tegevuskava on täidetud, kavandatud ja läbi viidud on tegevused võrdõiguslikkuse põhimõtete teadvustamiseks ja järgimise toetamiseks, kõik sihtrühma kuulujad on need läbinud. |  |  |
| **Alaeesmärk 3.2.2.** Pakume töötajatele ja ülikooli töösse kaasatud vilistlastele vajalikku tuge. |  |  |
| **Tegevused** | **Hinnangute pidepunktid/mõõdikud** |  |  |
| 3.2.2.1. Loome välistöötajatele eesti keele taseme tõstmiseks ning kohaliku kultuuri tundmaõppimiseks mitmekesisemad  tingimused ja motivaatorid. | Välistöötajad saavad ja tahavad osaleda ülikooli korraldatud eesti keele kursustel, eesti keele koolitusel osalevate välistöötajate osakaal on võrreldes 2022. aastaga tõusnud. |  |  |
| 3.2.2.2. Kaasame välistöötajaid, praktikuid ja vilistlasi ülikooli töörühmadesse ja otsustuskogudesse ning pakume seal osalemiseks vajalikku tuge. | Välistöötajad, praktikud ja vilistlased on enda kaasamisega ülikooli ja üksuste tegemistesse rahul. |  |  |
| 3.2.2.3. Korraldame ülikooli liikmetele eri formaatides ühisüritusi. | Töötajad hindavad ülikooli kõrgelt, tagasiside ühisüritustele on positiivne ning töötajate osavõtt suureneb. |  |  |
| 3.2.2.4. Täiendame sisekommunikatsioonisüsteemi, et ka ülikooli väiksema koormusega töötajad oleksid ühises infoväljas. | Töötajad on ühises ülikooli inforuumis ja info liikumisega rahul. |  |  |
| **Eesmärk 3.3. Arendame ülikooli väärtustatud ning tänapäeva ootustele vastavaks õpi- ja tööpaigaks.** |  |  |
| **Alaeesmärk 3.3.1.** Korrastame tunnustamise ja märkamise tegevused. |  |  |
| **Tegevused** | **Hinnangute pidepunktid/mõõdikud** |  |  |
| 3.3.1.1. Korrastame tunnustamise ja märkamisega seotud töökorralduse ning sisu. | Märkamise ja tunnustamise süsteem on ajakohastatud ning toimib nii ülikoolis kui ka üksustes ja on seotud ühistunde kasvatamise eesmärgil korraldatavate üritustega.Sisekommunikatsioonis tõstab ülikool igal nädalal nädalainfo uudiskirjas esile silmapaistvaid kolleege rubriikides “Nädala nägu” ja “Nädala tegu”.Ülikool tunnustab igal aastal ülikooli päeva üritusel (18. märts) silmapaistvaid kolleege tänukirja/teenetemärgiga, kuid sellises mahus, et tunnustuste väärtus ei devalveeruks. |  |  |
| 3.3.1.2. Seome tunnustamise ja märkamisega ühistunde kasvatamise eesmärgil korraldatavad sündmused. | Ühistunde kasvatamise eesmärgil korraldatud sündmustel tunnustatakse ja märgatakse silmapaistvaid kolleege.Algtase: ülikool tunnustab ja märkab ühisüritustel vaid uusi professoreid ja cum laude lõpetajaid.Sihttase: Ülikool tunnustab igal aastal ülikooli päeva üritusel (18. märts) silmapaistvaid kolleege tänukirja/teenetemärgiga, kuid sellises mahus, et tunnustuste väärtus ei devalveeruks. |  |  |
| 3.3.1.3. Julgustame üksuse juhte, kes seda veel ei tee, korraldama üksusele sobival viisil lähikolleegide tunnustamist. | Kõikides üksustes tunnustatakse töötajaid. |  |  |
| **Alaeesmärk 3.3.2**. Loome funktsionaalseid tööalasid ja kasutame ülikooli ruume tõhusalt. |  |  |
| **Tegevused** | **Hinnangute pidepunktid/mõõdikud** |  |  |
| 3.3.2.1. Viime ülikooli töö- ja õpperuumid vastavusse kasutajate vajaduste ning nüüdisaegsete kasutusviisidega. | Ülikooli ruumid on võetud ristkasutusse ning olemasolevad ruumilahendused on muudetud funktsionaalsemaks ja nüüdisaegsemaks. |  |  |
| 3.3.2.2. Tõhustame ülikooli ruumide kasutamist. | Hindame ruumide funktsionaalsust, vajadusel muudame seda (nt paigutame ruumi uut tehnikat või muudame ruumi otstarvet). |  |  |
| 3.3.2.3. Kujundame jätkusuutliku, säästliku ja tervisliku töökeskkonna ning leiame head tehnilised ja töökorralduslikud lahendused kodu- ja töökontori ühitamiseks. | Töötame välja põhimõtted, kuidas ülikooli liikmeskond, vilistlased, ülikooliga seotud iduettevõtjad jt partnerid saaksid ülikooli ruume oma tegevustes paremini kasutada. |  |  |
| 3.3.2.4. Võimaldame üliõpilastel ja vilistlastel rohkem kasutada vabu ruume ettevõtluse ja ühiskondliku tegevuse jaoks. | Töötame välja põhimõtted, kuidas ülikooli liikmeskond, vilistlased ning ülikoolivälised toimijad, kellel on soov ruume ettevõtluse ja ühiskondliku tegevuse tarbeks kasutada, saavad seda lihtsasti ja konkurentsivõimelise tasu eest teha.  |  |  |
| 3.3.2.5. Arendame edasi ülikooli ruume, mida on võimalik ristkasutada ja huvilistele kasutusse anda. | Ülikooli töö- ja õpiruume kasutab 2027. aastal rohkem ülikooli vilistlasi ja ülikooliga seotud ettevõtjaid kui 2022. aastal. |  |  |
| 3.3.2.6. Võtame kasutusele nutikad lahendused ruumide kliima parandamiseks ja energiatarbimise vähendamiseks. | Ülikooli hoonetes kasutatakse elektritarbimise ja kütte optimeerimiseks ning kokkuhoiu ja energiasäästu tagamiseks nutikaid lahendusi.Liidestatakse R8 digitaalse operaatoriga (s.o tehisintelligentne tehnosüsteemide veebipõhine juhtimistarkvara). Liidestamise peamiseks tulemuseks kokkuhoiu saavutamisel on hoonete juhtautomaatikasüsteemides ainulaadsete nutikate juhtimisalgoritmide rakendamine, mis põhinevad suurandmete töötlusel, prognoosidel ja vajaduspõhisel juhtimisel. Algoritmide eesmärk on saavutada tööajal hoonetes hea kliima kõige säästlikumal viisil. |  |  |
| **Alaeesmärk 3.3.3.** Viime õpperuumid ja nende sisustusvajaduse vastavusse õppijakeskse õpikäsitusega. |  |  |
| **Tegevused** | **Hinnangute pidepunktid/mõõdikud** |  |  |
| 3.3.3.1. Loome tänapäeva nõuetele vastava õppimist toetava õpikeskkonna, nüüdisajastame auditooriume ning muudame ülikooli avaliku ruumi nii õppejõudude kui ka õppijate jaoks koostööd ja arutelusid soodustavaks.  | ülikooli liikmed on ülikooli ruumide ja nende kasutusvõimalustega rahul |  |  |
| 3.3.3.2. Loome kasuliku ja paindliku mudeli õpperuumide kasutamiseks nii lähi-, kaug- kui ka hübriidõppes. | Loodud on mudel õpperuumide kasutamiseks nii lähi-, kaug- kui ka hübriidõppes.Õppevaldkonna sisulise muutumise tagajärjel tekib arusaam muutunud õppimise sisust, mille tulemused on võimalik üldistada mudeliks ning seejärel teha tehnilised arendused õpperuumides. |  |  |
| **Eesmärk 3.4. Tugevdame ülikooli kohanemisvõimet ja suutlikkust tegevuskeskkonda mõjutada.** |  |  |
| **Alaeesmärk 3.4.1.** Kujundame välja ülikooli süstemaatilised institutsionaalsed partnerlussuhted ülikooliväliste organisatsioonidega. |  |  |
| **Tegevused** | **Hinnangute pidepunktid/mõõdikud** |  |  |
| 3.4.1.1. Määratleme ülikooli strateegilised partnerid ja nendega suhestumise viisid. | Ülikooli ja akadeemiliste üksuste strateegilised partnerid on määratletud ja partnerlussuhted hallatud.Strateegiliste partnerite määramine toimub etapiti: (1) strateegilise partnerluse mõiste sisu määratlemine, seejärel (2) kriteeriumide paikapanemine. Järgneb kriteeriumide alusel (3) olemasolevate strateegiliste partnerite kaardistamine ja (4) eesmärkide seadmine uueks partnerluseks/koostööks. |  |  |
| 3.4.1.2. Loome ülikooli ja selle allüksuste partnerlussuhete haldamiseks toimiva süsteemi. | Ülikooli ja selle allüksuste partnerlussuhteid hallatakse süsteemselt. |  |  |
| 3.4.1.3. Kaasame ülikooli strateegilisi partnereid koostööprojektidesse. | Aktiivsete strateegiliste partnerite, kes panustavad ja on setud TAL ja õppe valdkonnaga, arv Oluline on tekitada strateegilisi partnereid/võrgustikke, mis aitaksid kaasa - teadustöö kvaliteedi tõusule;- (kõrgetasemeliste) ühipublikatsioonide arvu tõusule;- (kõrgetasemeliste) projektide arvu tõusule (pigem isegi teadusrahastuse suurenemisel); - sellistesse võrgustikesse kuulumine, mis aitaks ülikooli(de) huvide eest seista Eesti ja Euroopa tasandil (poliitika kujundamine);- ülikooli nähtavuse suurenemisele |  |  |
| 3.4.1.4. Mitmekesistame õppe- ja praktikaeri vorme koostöös tööandjatega. | Koostöö tööandjatega toimib.Koostöö mitmekesistamine tähendab, et koostööd tehakse erinevatel tasanditel ja vormides. Näiteks välispraktika, riigisisene praktika, virtuaalne ehk online-praktika, oluline on rahvusvahelise mõõde.Partnerite arv (koolid, ettevõtted jmt): praktikabaasid, täienduskoolitused, vmt koostöö;koostöös tööandjatega läbi viidud projektide arv (nt töötajad on kaasatud õppearendusprojekti või õppekava arendamisse/uuendamisse);tööandjate tellitud täienduskoolituste arv tööandjatele (tööandjatega koostöös) korraldatud koolituste arv (ka teiste korraldatud koolitused, kus meie töötajad osalevad). |  |  |
| **Alaeesmärk 3.4.2.** Suurendame vilistlaste kaasamist eri tegevustesse, et luua lisaväärtust. |  |  |
| **Tegevused** | **Hinnangute pidepunktid/mõõdikud** |  |  |
| 3.4.2.1. Koondame vilistlased võrgustikku ja rakendame selle tööle, aktiveerime selle vilistlastele suunatud tegevuste kaudu. | Tallinna Ülikooli vilistlased osalevad aktiivselt ülikooli tegevustes.  |  |  |
| **Alaeesmärk 3.4.3.** Oleme paremini väliskeskkonna muutusteks valmistunud. |  |  |
| **Tegevused** | **Hinnangute pidepunktid/mõõdikud** |  |  |
| 3.4.3.1. Jälgime süsteemselt ülikooli jaoks võtmetähtsusega suundumusi väliskeskkonnas. | Ülikool suudab väliskeskkonna võtmesuundumusi jälgida. |  |  |
| 3.4.3.2. Hindame regulaarselt riske ja võimalusi ning planeerime tegevusi riskide maandamiseks ja võimaluste kasutamiseks. | Ülikoolis hinnatakse regulaarselt riske ja võimalusi ning planeeritakse sellest lähtuvalt tegevusi; muutusega kohanemise rollijaotus on läbi mõeldud, sealhulgas on vastutus erinevate tegevuste elluviimise eest on jagatud ja tegevusplaan eelnevalt kokku lepitud. |  |  |
| **Alaeesmärk 3.4.4.** Kujundame mõjusama sise- ja väliskommunikatsiooni ning kasutame oma sõnumite võimendamiseks eri meediavorme. |  |  |
| **Tegevused** | **Hinnangute pidepunktid/mõõdikud** |  |  |
| 3.4.4.1. Loome meediasisu ja kasutame ülikooli valduses olevaid eri meediavorme eesmärgistatud viisidel oma sõnumite võimendamiseks ja ülikooli identiteedi tugevdamiseks. | Ülikooli meediasisu vastab ülikooli eesmärkidele, toetab ülikooli identiteeti ja ühiskondlikku nähtavust ja ulatuvust, loodud digitaalne meediasisu on struktureeritud ja lihtsasti kättesaadav. |  |  |
| 3.4.4.2. Parandame ülikooli tehnilist võimekust mõjusaks kommunikatsiooniks | Ülikoolil on piisavad tehnilised vahendid kommunikatsiooniks, sh videotootmise võimekus.  |  |  |
| 3.4.4.3. Panustame teaduskommunikatsiooni (nii sise- kui ka väliskommunikatsiooni) terviklikku arendamisse ja võimendamisse. | On välja töötatud ja tööle rakendatud teaduskommunikatsiooni terviksüsteem. |  |  |
| 3.4.4.4. Arendame töötajate (sh doktorantide) meediavõimekust (sh telemeediavõimekust), et muuta teaduskommunikatsiooni kvaliteetsemaks ja tõhususamaks. | Toimuvad töötajate regulaarsed koolitused meediavõimekuse tõstmiseks  |  |  |